{{harflertydig|Model}}
En '''matematisk model''' er en overførsel af nogle virkelige forhold til en beskrivelse, som kan analyseres med [[matematik]]. Typisk vil der indgå en forsimpling af de virkelige forhold, for at det bliver muligt at beskrive dem matematisk. Matematiske modeller anvendes inden for de fleste [[naturvidenskab |naturvidenskabelige]] fagområder. I stor udstrækning ligger der matematiske modeller bag den [[økonomi|økonomiske]] ([[Økonomisk model|økonomiske modeller]]) og [[politik|politiske]] styring af [[samfund|samfundet]]. Matematiske modeller er også fundamentale i teknologiske konstruktioner og for beskrivelsen af den [[fysik|fysiske]] og [[biologi|biologiske]] omverden lige fra [[energiforsyning]] over [[miljø]]spørgsmål til fiskerimodeller og [[SIR-modellen|epidemier]]. Vejrforudsigelser, finansieringsteori og [[demografi|demografiske]] modeller (inden for [[populationsdynamik]]) bygger ligeledes alle på avancerede anvendelser af matematik. [[Newtons love]] er et eksempel på en matematisk model; bevægelsen af et objekt beskrives ved hjælp af hvilke [[Kraft|kræfter]], der virker på det.
Filosofi Religion Biblioteks-_og_informationsvidenskab Videnskab Matematik Naturvidenskab